Document ID: /roh_data/filtered/fineweb-2-filterrobots_roh.jsonl.gz/28224

Il center d’art contemporan Nairs è vegnì fabritgà dal 1913 en stil neoclassicistic. Fin l'onn 1976 serviva el als giasts da cura sco chasa per far bogns en l’aua minerala. Dapi ils onns 80 vegn nizzegià il stabiliment sco center d'art.
Dapli spazi grazia a la renovaziun
Cun las investiziuns da passa quatter milliuns francs è vegnì engrondì il spazi da lavurar en il center d'art per radund in quart. Uschia esì vegnì pussaivel dad arver las portas dal center tut l’onn e betg mo durant la stad.
En avegnir vegnan a chattar plazza nov artistas ed artists en las localitads nua ch’els astgan s’inspirar da la chasa renovada ed era dal ambient extraordinari.
Ils mezs finanzials èn vegnids da diversas varts
Radund quatter milliuns e vegnì investids en il project. Il grond import riva da la tgira da monuments federal e chantunal, ma era differentas vischnancas, las vischnancas concessiunarias Engiadina Bassa e numerusas fundaziuns.